Zápisnica
zo zasadnutia dňa 21. októbra 2020

Prítomní:
Mgr. Eva Bacigalová, predseda komisie 
PaedDr. Mária Barancová, člen komisie
Ing. Petra Kurhajcová, člen komisie
Silvia Pilková, člen komisie
Ing. Hana Turčániová
Emília Kurucová
Mgr. Boris Čechvala, člen komisie
Mgr. Jozef Matúšek, člen komisie
Mgr. et Mgr. Marek Machata, člen komisie

Neprítomní:
Ing. arch. Lucia Štasselová, člen komisie

Hostia:
- prezenčná listina

Program
1. Otvorenie 
2. Návrh ŠTATÚTU DENNÉHO CENTRA PRE SENIOROV v Mestskej časti Bratislava - Ružinov
3. Návrh na 3. zmenu rozpočtu mestskej časti Bratislava - Ružinov na rok 2020
4. Rôzne

K bodu č. 1

Predseda komisie Mgr. Bacigalová privítala členov na zasadnutí Komisie sociálnych služieb. 

K bodu č. 2
Návrh ŠTATÚTU DENNÉHO CENTRA PRE SENIOROV v Mestskej časti Bratislava - Ružinov

Materiál predložila Mgr. Henrieta Valková, vedúca odboru sociálnych vecí.
MČ Bratislava - Ružinov patrí medzi mestské časti s najvyšším počtom obyvateľov v poproduktívnom veku. V rámci udržania alebo rozvoja ich fyzických schopností, mentálnych schopností a pracovných schopností a ako aj ich začlenenia do spoločnosti, dôležitou súčasťou je aktivizácia seniorov prostredníctvom denného centra pre seniorov. 
Poslaním denného centra je u seniorov a občanov s nepriaznivým zdravotným stavom: 
a) podnecovať aktivitu a sebarealizáciu, začleňovať ich do diania v meste a spoločnosti, prispievať k nadväzovaniu kontaktov medzi ľuďmi a vytváraniu pocitu spolupatričnosti a tak ich zbavovať pocitu osamelosti, 
b) uspokojovať ich kultúrne a spoločenské potreby, podporovať osobné záujmy a záľuby. 
V súčasnosti je MČ Bratislava - Ružinov zriaďovateľom piatich denných centier : 
- v lokalite Prievoz na Kaštieľskej ulici 
- v lokalite Nivy na Páričkovej ulici 
- v lokalite Trnávka na ulici Na úvrati 
- v lokalite Pošeň na Ružinovskej ulici 
- v lokalite Ostredky na Zimnej ulici 

Denné centrá nemajú právnu subjektivitu, v súčasnej dobe sú spravované Ružinovským domovom seniorov na Sklenárovej ul. č. 14, 821 09 Bratislava. Cieľom je delimitovať DC priamo pod mestskú časť ako svojho zriaďovateľa. 
Denné centrá pre seniorov nebudú mať právnu subjektivitu a budú začlenené priamo pod Miestny úrad mestskej časti Bratislava - Ružinov, pod odbor sociálnych vecí. Mestská časť má zámer ako zriaďovateľ 

denných centier zabezpečiť aj ich samotnú prevádzku, správu a poskytovať aj naďalej týmto spôsobom seniorom tento druh podpornej sociálnej služby vo verejnom záujme. 
Sú zriadené na dobu neurčitú. 
Prevádzkovaním denného centra je zabezpečovaná podporná sociálna služba, ktorá sa poskytuje vo verejnom záujme. 

Komisia schvaľuje návrh materiálu a navrhuje MZ jeho odsúhlasenie.

Hlasovanie: 9 za, 0 proti, 0 sa zdržalo

K bodu č. 3
Návrh na 3. zmenu rozpočtu mestskej časti Bratislava - Ružinov na rok 2020

Materiál predložila Ing. Alena Lehotayová, vedúca odboru ekonomického.
Rozpočet mestskej časti Bratislava - Ružinov na rok 2020 bol schválený miestnym zastupiteľstvom uznesením č. 173/XI/2020 zo dňa 04. 02. 2020. 1. zmena rozpočtu bola prerokovaná na zasadnutí miestneho zastupiteľstva dňa 4.5.2020 a schválená uznesením č. 184/XII/2020. Tento materiál bol zameraný predovšetkým na riešenie situácie spojenej s ochorením COVID-19 so zapojením finančných prostriedkov z rozpočtu mestskej časti. 
Mestská časť Bratislava - Ružinov pre pandémiu koronavírusu a jej očakávané ekonomické dopady predložila miestnemu zastupiteľstvu návrh na 2. zmenu rozpočtu 23.6.2020, ktorá bola schválená uznesením č. 206/XIII/2020. 
Doterajší vývoj rozpočtového hospodárenia si vyžaduje úpravu niektorých príjmových a výdavkových položiek. V súlade s § 14 zákona č. 583/2004 Z. z. o rozpočtových pravidlách územnej samosprávy v znení neskorších predpisov Odbor ekonomický predkladá návrh na 3. zmenu rozpočtu mestskej časti Bratislava - Ružinov na rok 2020. 
Predkladaný návrh 3. zmeny rozpočtu mestskej časti Bratislava - Ružinov na rok 2020 je vypracovaný podľa očakávania rozpočtových príjmov a výdavkov - stav k 30. 9. 2020. 
Rozpočet rešpektuje platnú legislatívu upravujúcu rozpočtové pravidlá územnej samosprávy a celková bilancia jeho príjmov a výdavkov zostáva vyrovnaná. 
Kľúčové faktory odrážajúce sa v predkladanom návrhu na zmenu rozpočtu: 
•	• úprava decentralizačných dotácií podľa reálneho príjmu na prenesený výkon štátnej správy 
•	• príjem dotácie a následné výdavky na prípravné práce k sčítaniu obyvateľstva v roku 2021 
•	• príjem dotácie na ZŠ Kulíškova - rekonštrukcia telocvične z Magistrátu Hl. mesta SR Bratislava 
•	• zapojenie kapitálovej dotácie z roku 2019 na rozvoj športu z Úradu vlády 
•	• vrátenie dotácie na základe vykonaného auditu v roku 2019 a následné zapojenie vo výdavkovej časti pre TVRaRE, s. r. o. na technické vybavenie 
•	• zapojenie dotácie z Ministerstva školstva na rekonštrukciu jedálne na ZŠ Ružová dolina 
•	• úprava v zapojení z finančných fondov na základe skutočnosti 
•	• navýšenie príjmových finančných operácií - zapojenie úveru a návratnej finančnej výpomoci, následné zapojenie do výdavkovej časti rozpočtu 
•	• úprava príjmov a návrh úpravy výdavkov na základe skutočnosti k 30. 9. 2020 
Na základe zákona č. 67/2020 Z. z. o niektorých mimoriadnych opatreniach vo finančnej oblasti v súvislosti so šírením nebezpečnej nákazlivej ľudskej choroby COVID-19 v § 36 ods. 4 môže obec vykonávať zmeny rozpočtu, ktorými sa zvýši schodok rozpočtu, pričom tento postup sa nepovažuje za porušenie zákona č.583/2004 Z. z. v znení zákona č.423/2013 Z. z.
Úprava v bežných príjmoch sa týka položiek: 
	▪ daňových príjmov – nárast o 31,5 tis. € o z dôvodu vyššieho reálneho príjmu za užívanie verejného priestranstva 
	▪ nedaňových príjmov - nárast o 24,6 tis. € o vyšší príjem z podnikania a vlastníctva majetku – dividendy z PRS 
	o administratívne poplatky – nižší príjem zo žiadostí o stavebné povolenie a príjmu z ohlasovne 
	o príjem z prefinancovania stravovania Červeným krížom 
	o vyšší príjem - z príjmov predchádzajúceho roka 
- z náhrad za výrub stromov 
•	▪ granty a transfery - nárast o 484,6 tis. € o úprava príjmu z decentralizačných dotácií 
•	o zapojenie financií – sčítanie obyvateľstva v sume 189 tis. € 
•	o dotácia pre Dobrovoľný hasičský zbor vo výške 5 tis. € 
•	o dotácia z Magistrátu Hl. mesta SR Bratislava na telocvičňu na ZŠ Kulíškova v sume 90 tis. € 
•	o dotácia z Ministerstva školstva SR v sume 200 tis. € - na rekonštrukciu jedálne v ZŠ Ružová dolina 
•	o príjem z predaja bytov FRB – nárast o 2,8 tis. € 
•	o príjem z predaja pozemkov MČ nárast o 4 tis. € 
•	o výnos z predaja majetku z Hl. mesta - nárast o 107 tis. € 
•	o zapojenie z predchádzajúceho roka – nárast o 49,8 tis. € • zapojenie na rozvoj športu z Úradu vlády vo výške 8,4 tis. € 
•	• vratka a následné zapojenie dotácie TVRaRE, s. r. o. vo výške 41,3 tis. € 
•	• zapojenie z prostriedkov peňažných fondov – pokles o 1 167 tis. € na základe reálnej potreby zapojenia na kapitálové výdavky a zapojenie v zmysle zákona 67/2020 Z. z. 
•	
•	o zapojenie čerpania úveru a dlhodobej návratnej finančnej výpomoci z Ministerstva financií – nárast o 3 351 tis. € 

Komisia schvaľuje návrh materiálu a navrhuje MZ jeho odsúhlasenie.

Hlasovanie: 9 za, 0 proti, 0 sa zdržalo

K bodu č. 4

A.	Zdravotné pomôcky klienta DD Pažítková 2 (invalidný vozík a chodítko)

V bode rôzne sa Komisia sociálnych služieb zaoberala mailom Mgr. Matúšeka, ktorého oslovila dňa 14.10.2020 dcéra klienta DD Pažítková 2. Riaditeľka DD PhDr. Mgr. Renáta Knezović, PhD. mailom zo dňa 20.10.2020 informovala členov komisie, že email na ktorý dcére klienta DD neodpovedala sa dostal medzi spam. Po oboznámení sa s podnetom cez sociálnu komisiu dňa 20.10.2020 okamžite telefonicky reagovala a kontaktovala dcéru klienta. Zároveň dala prešetriť situáciu ohľadne invalidného vozíka a chodítka klienta na úseku I., kde je umiestnený. Sociálni pracovníci spolu s ňou prešli všetky miestnosti klientov, ktorí vozík a chodítko používajú ako pomôcku na pohyb, a hľadaný vozík našli. Riaditeľka DD prijala opatrenia, že každý klient bude mať pomôcku označenú menom a zároveň dotknutému klientovi zabezpečí úplne nové obidve pomôcky (invalidný vozík a chodítko). Vyjadrila poľutovanie, že k takejto situácii prišlo, do budúcna vyššie prijatými opatrením zabránia vzniku zámeny pomôcok, ktoré sú majetkom klientov. 

Komisia zobrala informáciu na vedomie a žiada riaditeľku DD, aby informovala členov komisie o výsledku vyriešenia podnetu rodiny klienta. Riaditeľku DD prizve osobne na najbližšie zasadnutie komisie.

B.	Termín zasadnutie Komisie sociálnych služieb

Najbližšie zasadnutie Komisie sociálnych služieb sa uskutoční 2.12.2020 o 15:00 hod. 

Predseda komisie: Mgr. Eva Bacigalová, v.r.
Zapísala: Monika Repášová